અમદાવાદ: ગુજરાતી ક્રિકેટર જસપ્રીત બુમરાહના દાદા સંતોકસિંહ બુમરાહ ગઇ કાલ બપોરથી ભેદી રીતેે ગુમ થઇ જતાં ચકચાર મચી ગઇ છે. જસપ્રીતના દાદા તેને મળવા માટે થલતેજ વિસ્તારમાં આવેલ ગોયલ ઇન્ટરસિટી ખાતેના મકાને આવ્યા હતા, પરંતુ જસપ્રીતની માતા દ્વારા તેને ન મળવા દેવાની તેમજ ફોન નંબર ન આપવાના કારણે મનમાં લાગી આવતાં તેઓ ત્યાંથી ક્યાંક જતા રહ્યા હોઇ વસ્ત્રાપુર પોલીસ સ્ટેશનમાં તેમની પુત્રીએ જાણવાજોગ નોંધાવી છે.